《题听雨堂》
宋代·吕祖俭

王笋参参好弟兄，幽轩共对短灯檠。
抟风万里志将遂，听雨几年心独清。
戯彩奉觞欢正洽，对床欹枕梦初成。
此时细细檐花落，别是一觥风雨报。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。